Brüssel, 10.01.2005

KOM(2005) 3 lõplik

2003/0198 COD

KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teisele lõigule, mis käsitleb

nõukogu ühisseisukohta seoses ettepaneku vastuvõtmisega Euroopa parlamendi ja nõukogu määruse kohta, millega muudetakse ühispiiridel kontrolli järkjärgulise kaotamise kohta 14. juunil 1985. aastal sõlmitud Schengeni lepingu rakendamise konventsiooni liikmesriikides sõidukite registreerimistunnistuste väljaandmise eest vastutavate teenistuste juurdepääsu osas Schengeni infosüsteemile

2003/0198 COD

KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teisele lõigule, mis käsitleb

nõukogu ühisseisukohta seoses ettepaneku vastuvõtmisega Euroopa parlamendi ja nõukogu määruse kohta, millega muudetakse ühispiiridel kontrolli järkjärgulise kaotamise kohta 14. juunil 1985. aastal sõlmitud Schengeni lepingu rakendamise konventsiooni liikmesriikides sõidukite registreerimistunnistuste väljaandmise eest vastutavate teenistuste juurdepääsu osas Schengeni infosüsteemile

TAUSTTEAVE

+++++ TABLE +++++

SISSEJUHATUS

Komisjon edastas 3. septembril 2003. aastal nõukogule ettepaneku Euroopa Parlamendi ja nõukogu määruse kohta, millega muudetakse ühispiiridel kontrolli järkjärgulise kaotamise kohta 14. juunil 1985. aastal sõlmitud Schengeni lepingu rakendamise konventsiooni sätteid liikmesriikides sõidukite registreerimistunnistuste väljaandmise eest vastutavate asutuste ja teenistuste juurdepääsu osas Schengeni infosüsteemile.

Ettepaneku üldeesmärk on muuta Schengeni konventsiooni, et parandada liikmesriikidevahelist koostööd ja selle kaudu ka siseturu toimimist. Erieesmärgid on järgmised: esiteks aitab käesolev ettepanek rakendada ühist transpordipoliitikat, tagades liikmesriikidele täiendavad töövahendid, et abistada neid sõidukite ümberregistreerimisel ja selle kaudu ka teises liikmesriigis väljaantud sõiduki registreerimistunnistuste vastastikusel tunnustamisel. Teiseks tähendab käesolev ettepanek Schengeni acquis' arendamist nõukogu otsuse 1999/436/EÜ[1] tähenduses. Ettepanekuga edendatakse konkreetselt mitmeid muid Schengeni acquis ’ arendamisega seotud algatusi, mille eesmärk on parandada Schengeni infosüsteemi toimimist. Kolmandaks aitab ettepanek saavutada Tamperes kokku tulnud Euroopa Ülemkogul sõnastatud eesmärke, eelkõige eesmärki, mille kohaselt „tuleks liikmesriikide pädevate asutuste vahelist koostööd piiriülese kuritegevuse uurimisel maksimaalselt ära kasutada“ ja mis on toodud IX peatüki „Kuritegevuse vastase koostöö süvendamine“ C osa „Kuritegevuse vastane võitlus Euroopa Liidus“ lõikes 43.

MUUDATUSED

Parlament esitas oma arvamuse 1. aprillil 2004. aastal ja tegi kümme muudatusettepanekut.[2]

Teksti on lisatud kõik parlamendi tehtud ja komisjonile vastuvõetavad muudatusettepanekud (1., 2., 3., 5., 6. ja 7. muudatus). Samuti sisaldub ühisseisukohas 8. muudatus.

Muid komisjonile vastuvõetamatuid muudatusi (4., 10. ja 11. muudatus) ei ole ühisseisukohta lisatud, kuna leitakse, et praegune määruse eelnõu ei taga kõnesolevate sätete jaoks nõuetekohast ega piisavat õiguslikku alust.

Komisjon kinnitab nõukogu tehtud täiendavad muudatused, eelkõige järgmised muudatused: „või kehtetuks tunnistatud“ preambuli põhjenduses 6, põhjenduste 7 ja 15 muudatused, „või kehtetuks tunnistatud“ artikliga 1 lisatud artikli 102a lõike 1 punktis c, „ja edastab need kõnealustele teenistustele“ artikliga 1 lisatud artikli 102a lõikes 2 ning artikli 2 lõigete 3, 4 ja 5 muudatused.

Järeldused

Nõukogu võttis ühisseisukoha ametlikult ühehäälselt vastu 22. detsembrl 2004. aastal. Komisjon toetab kõnealust ühisseisukohta.

[1] Nõukogu otsus 1999/436/EÜ, 20. mai 1999, millega määratakse kooskõlas Euroopa Ühenduse asutamislepingu ja Euroopa Liidu lepingu asjakohaste sätetega kindlaks iga Schengeni acquis 'd moodustava sätte või otsuse õiguslik alus, EÜT L 176, 10.7.1999, lk 17–30.

[2] Parlamendi esimese lugemise tulemused on esitatud dokumendis 7965/04 CODEC 485 SIRIS 49 COMIX 231.